Ҳазлацәажәаша ҳамоуп: Агрба аҭаҷкәымҟьаҩцәа ҿарацәа реихьӡарақәа ртәы
16:00 02.04.2022 (ирҿыцуп: 17:27 02.04.2022)
Аԥснытәи аҭаҷкәымҟьаҩцәа ҿарацәа Ессентуки атурнир аҿы қәҿиарала иқәгылеит. Азыҟаҵаҩцәа руаӡәы Алиас Агрба еиҭеиҳәеит аҿарацәа ари аспорт хкы иахьынӡазҿлымҳау, еицлабрақәас рхы ахьаладырхәуа.
Ахьтәы медалқәа жәбеи раӡны медалки ранашьахеит Аԥснытәи аҭачкәымҟьаҩцәа абокс азы иаарту аицлабра "Аспорт ԥсҭазааратә стильк аҟазшьала" аҟны. Атурнир Ессентуки хәажәкыра 23 - 28 рзы имҩаԥысуан.
Аԥыжәара ргеит: Дамеи Чамагәуа, Аинар Малиа, Данил Ҳаразиа, Дауҭ Хагәышь, Сумбади Артури Саакианаа, Владик Амҷба, Анрик Зарданиа, Аинар Кәырт-оӷлы. Аҩбатәи аҭыԥ ааникылеит Ерасҭ Хьиба.
Аспортсменцәа азыҟарҵоит Давид Аҩӡба, Саид Смыр, Беслан Аршба, Алиас Агрба, Арнольд Гәбаз, Леонид Ҳаразиа, Даур Габриа.
Аҭаҷкәымҟьаразы иаарту аицлабра "Аспорт ԥсҭазааратә стильк аҟазшьала" иалахәын 250-ҩык аспортсменцәа Аԥсны, Ростовтәии Воронежтәи аобластқәа, Ҟабарда-Балкариа, Ҟарачы-Черкесиа, Нхыҵ Уаԥстәыла, Краснодартәи атәылаҿацә, Даӷьсҭан, Чечентәыла, Ингәыштәыла рҟынтә.
Аицәажәара шәаҳар шәылшоит аудиофаил аҟны.